DECRETO DA ALCALDÍA DE DATA 26 DE NOVEMBRO DE 2014 RELATIVO A DECLARACIÓN DE RESIDUO SÓLIDO URBANO DO VEÍCULO 9342FPG
ADMINISTRACIÓN LOCAL — Municipal — Mos (Outros documentos, notificacións e informacións públicas, 19/12/2014)

Pola Alcaldía deste Concello en data 26 de novembro de 2014, dictouse o seguinte decreto que literalmente di: Asunto: Declaración de residuo sólido urbano de vehículo Examinado o expediente que se tramita por vehículo abandonado na vía pública no lugar de Ameirolongo - Sanguiñeda (aparcamento próximo a N-550 onde se encontraba ubicada a empresa de Transportes y Mudanzas Neno S. L.) deste municipio, con matrícula: 9342FPG, marca: Renault, modelo: Midlum 220.12, cor: Branco. Resultan acreditados os seguintes Primeiro.- Consta informe da Unidade de Policía Adscrita a Xunta de Galicia en Vigo de data 08/05/13, informe da Policía Local de data 01/06/13 e denuncia da Garda Civil de data 19/11/13, en relación ao abandono do vehículo matrícula: 9342FPG, marca: Renault, modelo: Midlum 220.12. Segundo.- Figura coma propietario do citado vehículo Transportes y Mudanzas Neno S. L. Terceiro.- Consta oficio da Concelleira delegada de urbanismo e medio ambiente pondo en coñecemento de Transportes y Mudanzas Neno SL os feitos denunciados, e requíreselle para que no prazo de 15 días naturais proceda a retirada do vehículo abandonado, advertíndolle que pasado o citado prazo sen dar cumprimento ao requirido, esta Administración adoptaría as medidas sancionadoras oportunas, procedéndose a darlle o tratamento de residuo sólido urbano, prazo no que podería presentar alegacións ao expediente iniciado. Cuarto.- Non resulta posible a práctica efectiva da notificación do requirimento de retirada ao titular do vehículo por atoparse ausente, procédese a publicación no BOP con data 07/03/14 e no taboleiro de anuncios do Concello de Porrino dende o 26/02/14 ata o 26/03/14 por ser este o último domicilio coñecido do denunciado. Considerando de aplicación os seguintes: Primeiro.- O artigo 25 da Lei 7/1985, do 2 de abril, Reguladora das bases de réxime local sinala que o Municipio exercerá, en todo caso, competencias sobre ordenación do tránsito de vehículos e persoas nas vías urbanas, e no mesmo sentido se fixa no artigo 80 da Lei 5/1997, do 22 de xullo, da Administración local de Galicia. Segundo.- O Real Decreto 1383/2002, do 20 de decembro, sobre xestión de vehículos ao final da súa vida útil, incorpórase ao dereito interna a Directiva 2000/53/CE do Parlamento Europeo, pola que pretende reducir as repercusións dos vehículos sobre o medio ambiente, establecendo normas para a súa correcta xestión ambiental ao final da vida útil dos vehículos, dispoñendo que so terán a condición de residuos a partires do momento en que sexan entregados a un centro autorizado de tratamento que proceda a súa descontaminación e expida o certificado de destrución. Terceiro.- A Orden INT/249/2004 do 5 de febreiro, pola que se regula a baixa definitiva dos vehículos descontaminados ao final da súa vida útil, ven a regular o procedemento, forma e prazos para a baixa definitiva dos vehículos. Cuarto.- Atribución da Alcaldía a resolución da entrega dos vehículos previsiblemente abandonados e considerados residuos sólidos urbanos segundo a lexislación vixente, polo que ao amparo do sinalado na Lei 7/ 1985, do 2 de abril, Reguladora das bases de réxime local, artigo 61 da Lei 5/1997, do 22 de xullo, da Administración local de Galicia, artigo 4 do Real Decreto 1383/2002, do 20 de decembro, sobre xestión de vehículos ó final da súa vida útil e Orden INT/249/2004, do 5 de febreiro, pola que se regula a baixa definitiva dos vehículos descontaminados ao final da súa vida útil. Atendendo ao exposto, esta Alcaldía DECRETA: Primeiro.- Declarar residuo sólido urbano o vehículo matrícula: 9342FPG, marca: Renault, modelo: Midlum 220.12, do que resulta propietario Transportes y Mudanzas Neno SL. Segundo.- Dispor a entrega do vehículo, carente de documentación e con ficha de Dirección Xeral de Tráfico, a empresa, VIGOTO UNO S. L., para a súa recepción e o seu tratamento como residuo sólido urbano. Terceiro.- A empresa VIGOTO UNO S. L., receptora dos vehículos entregados, expedirá un documento xustificativo da súa recepción e emitirá os correspondentes certificados de descontaminación e destrución, sempre que a normativa o esixa tramitándose a correspondente baixa ante a Xefatura Provincial de Tráfico. Cuarto.- Comuníquese esta resolución a todos os interesados no procedemento, co ofrecemento dos recursos pertinentes. En Mos, a vinte e seis de novembro de 2014. Asinado A Alcaldesa Nidia Ma Arévalo Gómez. Asinado O Secretario Accidental Víctor Rodríguez Pérez" Mos, a 27 de novembro de 2014.—Alcaldesa, Nidia María Arévalo Gómez.